מרכז תיעוד יהדות צפון אפריקה במלחמת העולם השנייה

מרכז תיעוד יהודי צפון אפריקה במלחמת העולם השנייה פועל הרחבת המודעות הציבורית והנגשת מידע אודות הקהילות היהודיות באלג'יריה, לוב, מרוקו ותוניסיה בתקופת השואה.הוא הו קם ביוני 2006 בסיוע ובתמיכת ועידת התביעות ועל ידי 'המרכז לשילוב מורשת יהדות המזרח' במזכירות הפדגוגית של משרד החינוך ופועל במסגרת מכון בן-צבי ויד יצחק בן-צבי בירושלים. המרכז, מייסודו של פרופסור חיים סעדון, פועל כדי להרחיב את המידע הודות הקהילות היהודיות בתקופה זו, מתוך הנחה שגם אם גורלן שפר בהשוואה עם גורל יהודי מזרח ומערב אירופה, אף הם נפגעו מאובדן קרובי משפחה שנשלחו למחנות עבודה ומחנות הסגר, גירוש למחנות ריכוז באירופה, גיוס ילדים לעבודות כפייה, החרמת רכושם ונזק חומרי רב כתוצאה מאירועי המלחה. כמו יהודי אירופה, אף הם נדרשו לענוד טלאי צהוב וחיו בחשש מפני מה שצפן להם העתיד. בצוות מרכז התיעוד משמשים חיים סעדון מכהן כיושב ראש המרכז, ועופר ברזילי, בתפקיד מתאם. בוועדת ההיגוי חברים פרופ' פרנסואז אוזן, ד"ר חנן חריף, ד"ר חיים גרטנר, ד"ר יהודית לובינשטיין-ויצטום, ד"ר יעקב לוזביק, פרופ' דן מכמן, עדי עופר, יעקב יניב ומשה זעפרני. הפעילויות העיקריות של מרכז התיעוד הן: איסוף מידע ארכיוני והנגשתו לציבור הרחב באמצעות מאגר מידע מקוון בארבע שפות. החומרים כוללים: מסמכים, תצלומים, חפצים, כתבי עת, עיתונים ועדויות למיניהן. ארגון כנסים בינלאומיים, סדנאות מחקר ואירועים, הפקת סרטים ותארוכות, פיתוח תוכניות לימוד והשתלמויות מורים כדי להטמיע את הנושא במערכת החינוך בישראל וכדי לקדם את המחקר האקדמי בתחום. פרסום ספרים בשיתוף פעולה עם מוסדות שונים ברחבי העולם, כגון מוזיאון השואה (Mémorial de la Shoah) בפריז ויד ושם. הפצת מידע באמצעות הרשתות החברתיות ומעורבות בשיח הציבורי בתקשורת לציון יום הזיכרון הבינלאומי לשואה ויום הזיכרון לשואה ולגבורה. גביית עדויות מיהודים יוצאי קהילות צפון אפריקה שחוו את המלחמה בשיתוף יד ושם. המרכז הקים מאגר מידע באינטרנט המאפשר קבלת מידע והפניות על סמך מילות מפתח במצאי המסמכים הקיימים בארכיונים בישראל ובעולם על יהודי צפון אפריקה בתקופת המלחמה. מאגר זה מהווה חלק מאתר אינטרנט אשר כולל לוח תאריכים, ביבליוגרפיה, עדכון שוטף על כינוסים ואפשרויות להפקדת מערכי שיעור מקוונים לתלמידים ולמורים. האתר המחודש הושק באפריל 2018 והוא זמין בשפות עברית, אנגלית, צרפתית וערבית. מרכז התיעוד פועל בדרכים שונות כדי לקדם את נושא יהודי צפון אפריקה בתקופת השואה ברמה האקדמית, ולהטמיע אותו במערכת החינוך הישראלית ובשיח הציבורי. בגזרה האקדמית, הוא מארגן כנסים ופגישות בין חוקרים, כגון בוושינגטון (2009), בפריז (2012), וברומא (2016), ומשתתף באירועים בינלאומיים כמו הפורום הגלובלי השישי למאבק באנטישמיות (2018). הוא פיתח שני מערכי שיעור מקוונים על יהודי לוב ועל יהודי תוניסיה בתקופת השואה, שנועדו לסייע למורים במסגרת ההשכלה העל-יסודית. בשנת 2017 הציג מרכז התיעוד את התערוכה "משולחן למזווגה" במסגרת פסטיבל הצילום הבינלאומי בתל אביב. מרכז התיעוד השתתף בתהליך הפרסום של שני ספרים עיוניים ויומן מלחמה אחד: קלמנט חורי, כיבוש תוניסיה על ידי צבאות הציר: 20 בנובמבר 1942 - 7 במאי 1943. מבט מכרמייהוויל (Crémieuxville), פרבר של תוניס, פעמים 115-114, תשע"ג (2013). .Bensoussan, G., Saadoun, H., "Les Juifs d'Orient face au nazisme et à la Shoah (1930-1945)", Revue d'Histoire de la Shoah, No. 205, 2016 .Michman, D., Saadoun, H., Les Juifs d'Afrique du Nord face à l'Allemagne nazie, Perrin, Paris, 2018 מרכז התיעוד מנהל ארבעה דפי פייסבוק פעילים, בעברית ("יהודי צפון אפריקה בתקופת השואה"), בערבית, בצרפתית ובאנגלית, המהווים בישראל ובעולם הערבי צוהר בלעדי לתולדות יהודי צפון אפריקה בתקופת מלחמת העולם השנייה. התוכן כולל היבטים היסטוריים, חינוכיים ומחקריים. שני הסרטים התיעודיים שהופקו בשיתוף עם משרד החוץ הגיעו לחשיפה של למעלה ממיליון איש בעולם הערבי. לרגל יום הזיכרון הבינלאומי לשואה ויום הזיכרון לשואה ולגבורה, מרכז התיעוד חושף את פעילותיו באופן מקיף בערוצי טלוויזיה, ברדיו ובעיתונים. יהודים מחוץ לאירופה תחת כיבוש נאצי המערכה בצפון אפריקה מכון בן-צבי לחקר קהילות ישראל במזרח יד יצחק בן-צבי דף מרכז התיעוד באתר יד בן-צבי דף המכון באתר יד בן-צבי האתר של יד יצחק בן-צבי אתר האינטרנט של מרכז תיעוד יהדות צפון אפריקה במלחמת העולם השנייה. הפורום הגלובלי ה-6 למאבק באנטישמיות, מושב "Antisemitism in Arabic language mass media: New Tools and Strategies for the Advance of Inter-semitic Understanding" ברשות פרופ' חיים סעדון. מערך שיעור על יהודי לוב במלחמת העולם השנייה. מערך שיעור על יהודי תוניסיה במלחמת העולם השנייה. "משולחן למזוודה", אוצר התערוכה: גיא רז, אחראיות תוכן: תמר פוקס, אפרת תוסיה-כהן, ‏23/11/2017 - 02/12/2017. Time Out, ‏19/11/2017. ראיון של פרופ' חיים סעדון לערוץ 2, "פגוש את העיתונות" של רינה מצליח, ‏07/04/2018. סיגל רובין שוהם, ‏תמונת "הילד על הטנק" מתוניסיה, באתר ‏מאקו‏, 12 באפריל 2018 כתבה בערוץ 20 על מרכז תיעוד יהודי צפון אפריקה במלחמת העולם השנייה, ‏11/04/2018. כתבה באל-חורה, ‏12/04/2018. Ofer Aderet, In First, Germany to Compensate 25,000 Holocaust Survivors From Algeria, Haaretz